Маляўнічым, яркім і прыгожым святам стаў раённы фестываль “Парад парасонаў-2015”, які прайшоў на сцэне раённага Дома культуры. Чаму быў абраны менавіта парасон у якасці галоўнага атрыбута фестывалю? А таму, што гэта, бадай, самая папулярная рэч, якой карыстаюцца людзі розных нацыянальнасцей і ўзростаў. Парасон сёння — не толькі сродак абароны ад дажджу ці спякотнага сонца, але і аксэсуар, які можа расказаць аб узроўні жыцця яго ўладальніка, яго настроі, стаўленні да свету. Парасон можа быць легкадумным, строгім, элегантным, просценькім, але, падчас дажджу — такім неабходным…